Sophie Turner

Sophie Belinda Turner (amezaliwa Februari 12, 1996) ni mwigizaji wa Uingereza. Aliigiza kama Sansa Stark katika tamthilia ya Game of Thrones (2011-2019), ambapo ilimfanya ateuliwe kugombania tuzo za Emmy Awards kugombania katika fani ya Mwigizaji Bora katika Tamthilia mnamo  mwaka 2019.

Turner aliigiza katika filamu ya Uingereza ya mwaka wa 2013 iliyoitwa The Thirteenth Tale na kumfanya kuwa  filamu yake ya kwanza kuigiza, pia aliigiza katika tamthilia ya kisaikolojia iliyoitwa Another Me (2013). Aliigiza pia kwenye filamu ya ucheshi Barely Lethal (2015) na aliigiza kama kijana Jean Grey / Phoenix katika filamu ya X-Men (2016-2019).

 Maisha Ya Awali 
Sophie Belinda Turner alizaliwa Northampton huko Uingereza tarehe 21 Februari 1996,akiwa ni binti yake Sally, mwalimu wa shule ya kulea watoto, na Baba yake Andrew, ambaye anafanya kazi katika kampuni ya usambazaji wa magodoro. Alihamia Chesterton, Warwickshire alipokuwa na umri wa miaka 2. Alisoma katika Shule ya msingi ya Warwick hadi alipokuwa na umri wa miaka 11,na baadaye alihudhuria Shule ya Wasichana ya The King's inayojitegemea. Turner amekuwa ni mwanachama wa Kampuni ya Playbox Theatre tangu akiwa na umri wa miaka 3. Ana kaka wawili wakubwa. Pacha wake alifariki akiwa bado tumboni mwa mama yake https://www.bbc.co.uk/mediacentre/mediapacks/thirteenthtale/sophie-turner.html.

Alilelewa  katika nyumba kubwa ya Edwardian, karibu na Leamington Spa, akisema, "Utoto wangu ulikuwa wa kufurahisha sana. Tulikuwa na nguruwe, mazizi ya ng'ombe na farasi, na tulikuwa tukitambaa kwenye matope." Turner alikuwa na mwalimu wa filamu ya Game of Thrones hadi akiwa na umri wa miaka 16. Alipata daraja tano za GCSE A na nne za B, ikiwa pamoja na  B katika Drama.

 Maisha Binafsi 
Turner alianza kuwa na mahusiano na mwimbaji wa Marekani Joe Jonas mwaka 2016. Walichumbiana mnamo Oktoba 2017http://www.nydailynews.com/entertainment/gossip/joe-jonas-sophie-turner-announce-engagement-instagram-article-1.3564728 na kufunga ndoa tarehe 1 Mei 2019 huko Las Vegas, Nevada. Wanandoa hao waliishi New York City kufikia Mei 2019. Walifanya sherehe ya pili ya harusi huko Carpentras, Ufaransa tarehe 29 Juni 2019. Wanandoa hao wana  watoto wawili wakike, waliozaliwa Julai 2020 na Julai 2022https://www.bbc.co.uk/mediacentre/mediapacks/thirteenthtale/sophie-turner.html. Turner ndiye alimhamasiha mpenzi wake Jonas amtungie wimbo  wa "Hesitate", ulioandikwa kama barua ya mapenzi kwake na Jonas, kwa ajili ya albamu ya Brothers reunion album, Happiness Begins.

Mwanzoni mwa mwezi Septemba 2023, Jonas aliwasilisha kesi ya talaka kutoka kwa Turner huko Miami, Florida. Hili taarifa ilithibitishwa na Turner na Jonas kupitia Instagram kuwa ni uamuzi wa pande zote. Baadaye mwezi huohuo Turner alimshtaki mume wake aliemtaliki (Jonas) iliaweze kuwaruhusu binti zao, waliozaliwa Marekani, warudi Uingereza, kwa vile waliwah kusajili  makazi ya mume wake wa zamani kama makazi yao ya kudumu mnamo Aprili mapema mwaka huo. Jonas na Turner walifikia makubaliano ya malezi kwa muda mnamo Oktoba.

 Marejeo 
Jamii:CWW24
Jamii:Waigizaji wa filamu za Western
Jamii:waigizaji filamu wa Uingereza
Jamii:Wanawake wa Uingereza
Jamii:Waliozaliwa 1996